29/07/2013 | Administración LocalMunicipal
Arteixo
Urbanismo
Instrución para a tramitación das solicitudes para a ocupación da vía pública ou espazos de uso público segundo o artigo 47 da Ordenanza municipal non fiscal número 35

ANUNCIO Por resolución da Alcaldía n.º 2497/2013, de data 14/06/2013, resolveuse elevar a Instrución o contido literal da resolución que se cita e poñer en funcionamento a instancia de solicitude de autorización anexa á mesma. Procédese á publicación da Instrución para a tramitación das solicitudes para a ocupación da vía pública ou espazos de uso público segundo o artigo 47 da Ordenanza Municipal Non Fiscal número 35.1. Exposición de motivos. O artigo 47 da Ordenanza municipal n.º 35 de policía, bo goberno e medidas para garantir a convivencia cidadá nos espazos público do Concello de Arteixo establece o procedemento para a tramitación coa conseguinte autorización das ocupacións da vía pública ou espazos de uso público vinculados a establecementos de hostalaría.2. Obxecto da instrución. A presente instrución ten por obxecto establecer o procedemento para a tramitación das solicitudes de autorización para as ocupacións da vía pública ou espazos de uso público con mesas, cadeiras, carteis publicitarios de calquera tipo, macetas, postos ou outros análogos, e complementar as lagoas que xurdiron na aplicación práctica do antedito artigo.3. Ámbito de aplicación. En concordancia co artigo 2 da Ordenanza fiscal n.º 21 pola “taxa por ocupación de terreos de uso público con mesas, cadeiras, tribunas e outros elementos análogos, coa finalidade lucrativa”, o ámbito de aplicación é a ocupación de terreos de uso público local, sen distinguir a titularidade dos mesmos. E de acordo co artigo 47 da OM n.º 35 existen dúas situacións diferenciadas referidas a ocupación do espazo publico: ocupación da vía pública ou ocupación do espazo público, sen que nesta ordenanza se fagas distincións por mor da titularidade de ditos espazos de uso público.4. Solicitude e documentación. A solicitude realizarase segundo o formato oficial anexo a esta instrución, e con ela deberá achegarse a seguinte documentación para que a solicitude da autorización estea completa para poder ser tramitada: SEMPRE: • Bosquexo acoutado do emprazamento sinalando, as dimensións da zona ocupada, a súa superficie, o ancho da rúa destinada a paso peonil onde se xustifique o cumprimento da accesibilidade, os servizos urbanísticos afectados e o mobiliario urbano existente; e, se procede, alzados e seccións. • Fotografías do espazo que se quere ocupar e do seu contorno. • Copia da licenza de actividade do local o cal sirve, ou no seu defecto a solicitude. • Copia do D. N. I. en vigor do solicitante • Xustificante do pagamento de Taxas pola ocupación do dominio público (Ordenanza fiscal n.º 21). SI SE REALIZAN OBRAS OU INSTALACIÓNS: • Orzamento das obras ou instalacións segundo a Ordenanza fiscal n.º 4 (a comprobar polos servizos técnicos municipais) • Xustificante do pagamento do I. C. I. O. (Ordenanza fiscal n.º 4) SE PROCEDE: • Acreditación da representación.5. Obras e instalacións. Nos espazos ocupados de uso público vinculados os establecementos de hostalaría poden instalarse mesas, cadeiras, xardineiras, biombos móbiles, paraugas e calquera outro mobiliario, ais mesmo, con informe técnico favorable, poderanse realizar obras e instalacións tales como tarimas ou tribunas, biombos fixos, toldos, maquinas autoexpendedoras, estufas, así como calquera outro elemento que sexan compatibles co normal funcionamento do espazo público e cas normas de aplicación directa de adaptación o ambiente. Ditas obras e instalacións están suxeitas ao pago do imposto de construcións, instalación e obras, polo que deberán vir acompañadas as solicitude dun orzamento segundo a Ordenanza fiscal n.º 4.6. Procedemento. I. O impreso de solicitude de ocupación, debidamente cumprimentado e con toda a documentación anexa solicitada nesta instrución entregarase no rexistro xeral deste concello. II. O órgano encargado de tramitar dito expediente e o Departamento da Policía Local, encargándose de acadar toda a documentación e informes necesarios para realizar a proposta de resolución. III. A Policía Local comprobará que coa solicitude está debidamente cumprimentada e que se axunta toda a documentación que nela se require, así mesmo, comprobará a viabilidade da ocupación e instalacións propostas, facendo fincapé na seguridade cidadá; e de ser favorable, a) A Policía Local dará traslado dunha copia completa do expediente o departamento de obras, servizos e bens co fin de comunicarlles as pretensións do solicitante, coa finalidade de que no prazo de 10 días hábiles se informe si a ocupación solicitada impide a execución dalgunha obra programada, afecta o normal funcionamento dos servizos urbanos ou produce efectos lesivos no patrimonio municipal; dito informe, de non ser emitido no prazo solicitado, entenderase favorable. b) A Policía Local dará traslado dunha copia completa do expediente o departamento de urbanismo, coa finalidade de que no prazo de 10 días hábiles se informe si a ocupación solicitada cumpre coas normas de accesibilidade e, no caso de existir instalacións ou obras, estas se adecúan as normas de aplicación directa de adaptación o ambiente; dito informe, de non ser emitido no prazo solicitado, entenderase favorable. IV. A Policía Local, recibidos os anteriores informes, ou no seu defecto, transcorrido o prazo outorgado e unha vez comprobado o abono das taxas e impostos referido nesta instrución, emitirá unha proposta de resolución dirixida o alcalde, previamente poderá requirirlle o solicitante que emende as deficiencias derivadas dos informes. V. O alcalde, por resolución da alcaldía resolverá o expediente outorgando ou denegando a solicitude realizada, sendo esta notificada as persoas interesadas no procedemento.7. Marco xurídico. A presente instrución, tal e como se deixou interesado no encabezamento do presente informe ven a concretar e orientar o establecido no artigo 47 da Ordenanza municipal n.º 35, sen prexuízo da elaboración e publicación dunha ordenanza municipal específica tal e como establece en dito artigo. Tamén son de aplicación as ordenanzas fiscais n.º 21 “taxa por ocupación de terreos de uso público con mesas, cadeiras, tribunas e outros elementos análogos, coa finalidade lucrativa”, e a n.º 4 “Imposto sobre construcións, instalacións e obras”. Anexo.–Instancia de solicitude Arteixo, 03 de xullo de 2013. O alcalde-presidente (Por delegación Decreto n.º 989/2011, de data 21/06/2011) Asdo.: Luís Alberto Castro Calvete Concelleiro de Urbanismo